সকলো ঠিকে ঠাকে থাকিলে চলিত বছৰৰ শেহৰ ভাগলৈ ৰাজ্যখনৰ পথসমূহত ১,০০০খন ইলেকট্ৰিক বাছ চলাচল কৰিব। অসম ৰাজ্যিক পৰিবহন নিগমে (এ এছ টি চি) হাংগেৰী স্থিত চিছেপেল হল্ডিঙৰ ভাৰতীয় বিতৰণকাৰীৰ সৈতে ৰাজ্যখনত ইলেকট্ৰিক বাছ চলোৱাৰ ‘ অপেক্স ’ (অপাৰেশ্যনেল এক্সপেনডিশ্বাৰ) আৰ্হিৰ বাবে আলোচনা চলাইছে। এ এছ টি চিৰ পৰিচালন সঞ্চালক আনন্দ প্ৰকাশ তিৱাৰীয়ে কয় যে এই সন্দৰ্ভত আলোচনা চূড়ান্ত পৰ্যায়ত আছে আৰু অতি শীঘ্ৰেই এখন চুক্তি স্বাক্ষৰিত কৰা হ ’ ব। ‘ ’ চিছেপেলে তেওঁলোকৰ ভাৰতীয় বিতৰণকাৰীৰ সৈতে অপেক্স আৰ্হিত এই বাছবোৰ লীজত দিয়াৰ বাবে এখন ‘ এছপিভি ’ (স্পেছিয়েল পাৰপ ’ জ ভেহিক ’ ল) গঠন কৰিব য ’ ত এ এছ টি চি হ ’ ব লেচী, ’ ’ -তিৱাৰীৰ উদ্ধৃতিৰে আছাম ট্ৰিবিউনে প্ৰকাশ কৰিছে। তেওঁ কয় যে ইয়াত কোনো মূলধনী বিনিয়োগ নাই কিয়নো কোম্পানীয়ে বাছবোৰ আগবঢ়াব আৰু আমি সেইবোৰ চলাম। ‘ ’ ইয়াৰ বিনিময়ত মাহিলী হিচাপত এটা পৰিমানৰ ধন দিব লাগিব, ’ ’ -তিৱাৰীয়ে কয়। তেওঁ কয় যে এ এছ টি চিয়ে প্ৰাৰম্ভিকভাৱে এনেধৰণৰ ১,০০০ খন বাছ চলোৱাৰ পৰিকল্পনা কৰিছে যিবোৰ হাংগেৰিয়ান ফাৰ্মখনৰ ভাৰতীয় বিতৰণকাৰীসকলে তিনিটা বিভিন্ন শাখাত পৰ্যায় ক্ৰমে আগবঢ়াব। তিৱাৰীয়ে জানিবলৈ দিয়ে যে চিছেপেলে বাছসমূহৰ বাবে চাৰ্জিং ষ্টেশ্যনো স্থাপন কৰিব আৰু মেৰামতিৰ কামসমূহ চাব।